Hi MP3 fájlok írása audio-CD-re 


Az MP3 fájlok nemcsak a merevlemezen vagy a CD-n ta- 
karítanak meg rengeteg helyet: a formátum ideális a zene ar- 
chiválására is, hiszen ezek bármikor írhatók a hagyományos 
audio-CD-kre is. A Nero az MP3-at ilyenkor visszaalakítja 
audioformátumba, és így az minden CD-lejátszón lejátszha- 
tó. 


PRAKTIKA PR A K TI K A 


1. Új projekt indítása 


A Nero StartSmart alatt váltsunk át a profi módra, és vá- 
lasszuk az Audió fejezetben az Audio CD készítése beállítást, 
hiszen végül is hagyományos audió CD-t szeretnénk létre- ása hi pi FSI 
hozni, amelyik mindegyik CD- vagy DVD-lejátszón műkö- Saját zenes CD-k készítése 
dik. A funkcióra történő kattintást követően elindul a Nero 
Burning ROM. 


2. MP3 fájlok hozzáadása 


Jelöljük ki a fájlböngészőben azt a könyvtárat, amely tar- 
talmazza a másolni kívánt MP3 fájlokat. Kattintsunk itt a kí- 
vánt MP3-as zeneszámra, és a nyomva tartott bal egérgomb- 
bal húzzuk át ezeket a Nero Burning ROM projektablakába. 
Amint elengedjük a bal egérgombot, a Nero elemzi az MP3 
fájlt, és átalakítja azt audioformátumba. Az átalakított 
trackek végezetül megjelennek a projektablakban az időtar- 
tam és a számok közötti szünet adataival egyetemben. 


3. Audiofájlok hozzáadása 


Természetesen ennek a projektnek az összeállításakor ke- 
verhetjük az átlagos audiofájlokat az MP3 fájlokkal, még 
akár közvetlenül egy CD-ről is, amelyet elhelyezünk a meg- 
hajtóban. Jelöljük ki a kívánt számokat a jobb oldali ablak- 
ban, majd húzzuk át ezeket a nyomva tartott bal egérgombbal 
a bal oldali ablakba. Az állapotsorban leolvashatjuk, hogy 
mekkora szabad terület található még a nyers korongon. 


Megjegyzés: Ennél az eljárásnál két optikai meghajtóra 
van szükség: egy CD- vagy DVD-meghajtóra a trackek olva- 
! . sásához és egy íróra az összeállítás írásához. 

dult, mára — amint arra a Computer Panoráma kará- 

csonyi számában már utaltunk — sokoldalú szoftverré 
fejlődött. E havi kis füzetünkben lépésről lépésre áttekintjük, 
hogyan készíthetünk remek zenei CD-ket a kis mindentudó- 
val. S aki ki is szeretné próbálni a sokoldalú tehetséget, ke- 
resse fel a www.nero.com weboldalt, ahonnan letölthető a 
program próbaverziója. 


N: 6 Reloaded: ami egy tipikus íróprogramként in- 


II Hardverkövetelmények 


A Nero Reloaded önmagában nem állít különösen nagy kö- 
vetelményeket a számítógéppel szemben. A rendszer konfi- 
gurációja számára sokkal inkább az a döntő, hogy CD-re 
vagy DVD-re szeretnénk írni a Neróval. 

Aki megelégszik az audio- vagy az MP3 fájlok CD-re tör- 
ténő írásával, vagy aki alkalmanként csupán biztonsági má- 
solatokat szeretne készíteni, annak tökéletesen megfelel egy 
korosodó számítógép is, amely mondjuk egy Intel Pentium 3 
processzorral dolgozik (500 MHz-től, 64 Mbájt munkame- 
mória és 40 Gbájtos merevlemez), akár Windows 98-cal is. 
Természetesen feltétel a működő CD-író. 


A videők magas követelményeket támasztanak 


Ha nyaralási felvételeinket a PC-n szeretnénk megvágni, 
majd ezeket megfelelő menükkel ellátva DVD-re szeretnénk 
írni, akkor már egy modernebb számítógépre van szüksé- 
günk. A követelmények: Intel Pentium 4 vagy Athlon 64 pro- 
cesszor az AMD-től, 2,5 GHz buszfrekvencia, lehetőleg 512 
Mbájt feletti munkamemória, 80 vagy 120 Gbájt kapacitású 
merevlemez, különböző csatlakozóhelyek a digitális kamera 
csatlakoztatásához, valamint CD- és/vagy DVD-író. Ezen kí- 
vül ideális lenne egy jó hangkártya, amellyel például a régi 
lemezek átjátszhatóak a számítógépre, és onnan a karcolá- 
soktól megszabadítva a CD-re írhatók. Operációs rendszer- 
ként a legtöbb esetben a Windows XP jön szóba. 


Minél gyorsabb, annál jobb 


Minél nagyobb teljesítményre képes és minél jobban fel- 
szerelt egy számítógép, annál több feladat elvégzésére va- 
gyunk képesek a Nero programmal. Időközben egyébként a 
laptopok is alkalmassá váltak használatára: az aktuális mo- 
dellek teljesítményben és felszereltségben alig maradnak el 


az asztali számítógéptől. A laptop előnye, hogy nem térhez 
kötött, így például a barátainknál is másolhatunk zenei -CD- 
t, vagy lejátszhatjuk a nyaraláson készült felvételeinket. 


Még mindig nagy dolgokra képes 

Mielőtt még a nem is olyan régi számítógépünket kidob- 
nánk az ócskavasak közé, mert a processzor túl lassúnak tű- 
nik, először is gondolkozzunk el arról, hogy mit is szeret- 
nénk csinálni a Neróval. Mint azt már említettük, a legtöbb 
alkalmazás számára — és bizony még a DVD-k másolása is 
ide tartozik — bőven elegendő az 1,8 Hz-es processzorral ren- 
delkező számítógép. Ráadásul ennek a teljesítménye megnö- 
velhető egy extra adag munkamemóriával. 

A merevlemez memóriakapacitása a legtöbb esetben szin- 
tén elegendő — a 40-60 Mbájt az asztali számítógépek eseté- 
ben már néhány éve szabvánnyá vált. Helyet szerezhetünk 
úgy is, ha a már nem használt programokat és adatokat töröl- 
jük a lemezről. 

Fontos még az optikai meghajtókkal rendelkező számító- 
gépek felszereltsége. Bár a DVD-íróval írhatunk CD-ket is, 
ez jelentősen lassabban történik, mint egy első osztályú CD- 
íróval. Ha nem szeretnénk DVD-t írni, vegyünk inkább egy 
DVD-olvasót. Aki sokat használja az írót, az építsen a rend- 
szerébe például egy gyors, 54x sebességű CD- és 8x sebes- 
ségű DVD-írót. Mindezekből talán már látható, hogy a meg- 
szállott számítógépeseknek nagyon jól felszerelt rendszerre 
van szükségük ahhoz, hogy teljes mértékben kihasználják a 
Nerót. Azonban már egy középosztályú rendszerrel is csodás 
eredményeket érhetünk el, ugyanis a program ez kezdők és 
haladók számára is ideális. 


JI zenei cD-k másolása 


A zenei CD-k másolása minden bizonnyal a Neróval vég- 
Zett leggyakoribb feladatok közé tartozik. Ebben különböző 
eljárások segítenek, amelyek nem utolsósorban rendszerünk 
technikai felszereltségétől függenek. 


Amennyiben két meghajtónk van, válasszuk a közvetlen 
másolást: az olvasó-meghajtóban található másolni kívánt 
CD-t másoljuk közvetlenül az íróban található nyers CD-re. 
Ez a módszer különösen gyors, és kevés rendszerteljesít- 
ményt igényel. Választhatjuk az úgynevezett image (CD- 


kép-) másolatot is, amelynél az eredeti CD-t először teljesen 
átjátsszuk a számítógép merevlemezére. Ez a módszer az au- 
dio-CD lehető legjobb reprodukálását garantálja és akkor 
ajánlatos, amikor egy CD-t többszörösen szeretnénk másol- 
ni. Ehhez azonban több száz Mbájtnyi szabad memóriára van 
szükség a merevlemezen. 

Abban az esetben is image-másolatot kell készítenünk, ha 
a számítógépünkben csak egyetlen optikai meghajtó találha- 
tó: az író. 


JI Audio-CD-k közvetlen másolása 


1. Új CD-másolási projekt indítása 


Az audio-CD-k közvetlen másolása gyorsan elvégezhető a 
Nero Express-szel. Helyezzük be az eredeti CD-t és a nyers 
CD-t a meghajtókba, majd indítsuk el a Nero StartSmart-ot. 
Bizonyosodjunk meg arról, hogy a StartSmart ablak felső te- 
rületén a CD lemeztípus van kiválasztva, és hogy a standard 
módban vagyunk. Vezessük az egér mutatóját a Másolás és 
mentés ikonra. Válasszuk a CD Másolása feladatot. Ezt kö- 
vetően elindul a Nero Express. 


A másolást a 
StartSmart-ból in- 
díthatjuk 


2. Meghajtók meghatározása az eredeti CD beolvasására 
és az írásra 


Mondjuk meg a Nero Expressnek, hogy melyik meghajtó- 
ban található a másolni kívánt audio-CD. Ehhez kattintsunk a 


Forrás meghajtó kiválasztó listára. Válasszuk ki azt a meg- 
hajtót, amelyik a másolni kívánt audio-CD-t tartalmazza. 
Ugyanezzel a módszerrel határozzuk meg a Cél meghajtó ki- 
választó listájában, hogy melyik meghajtóban van a nyers 
CD. Jelöljük ki itt a CD-felvevőt. 

Amennyiben a Gyors másolás beállítás még nem aktív, ak- 
kor kattintsunk erre, hogy előtte megjelenjen egy pipa. Az 
írási sebességet a Nero Express automatikusan beírja, a se- 
besség attól függ, hogy a meghajtók milyen gyorsan képesek 
írni és olvasni a CD-ket. 


Válasszunk for- 
rás- és célmeg- 


2 FMLDTST CD ROM GORASZOB . 


d CE 


Ú ETUC Dust KDAR 


hajtót! fg, benyostamazakat ram hat másol Ezek vagy mines vádetek v 

1 kábé at tartalmaznak. sz zésre e. 
Van na Mán eben heg elet ahova soassts ekátb 
teme fo rsreeragt ezések] 


Ezzel a választással a nb kömezől a cél lemeze körvetenid kurt márki A 
Tazvámmazen bmeretleg sem iogalrt ell 


TER a0OKBZNT s 
1 a 
TD irán áró adat elenőszés 


3. Az írási folyamat szimulálása 


Ha írás előtt tesztelni szeretnénk, hogy minden beállítás 
rendben van-e, próbaként elvégezhetünk egy írási folyamatot 
anélkül, hogy valóban megírnánk egy nyers CD-t. A Tovább 
pontra kattintva további funkciókat hívhatunk a képernyőre. 


Ha nem va- 
gyunk biztosak 
a dolgunkban, 
végeztessünk 
szimulációt! 


Jelöljük ki a Szimuláció bejegyzést, amely előtt most meg- 
jelenik egy pipa. Választhatjuk a Max. sebesség meghatáro- 
zása pontot is, amellyel az aktuális nyers lemez a legnagyobb 
sebességgel írható. Végezetül indítsuk el a szimulációt az 
Írás gombra kattintva. A szimuláció végén nyomjuk meg az 
OK gombot, majd a Következő/Ugyanezt a projektet írjuk fel 
ismét ponton keresztül térjünk vissza a kiinduló képernyőre. 


Ha a szimuláció 
sikerült, hozzá- 
kezdhetünk az 
íráshoz 


4. CD írása 


Az Írás pontra kattintva indítsuk el az írási folyamatot. A 
cím- és CD-adatbázis ablakát zárjuk be a Mégse gombbal, er- 
ről a funkcióról a későbbiekben még bővebben szót ejtünk. 
Igazoljuk az írási folyamat befejezését az OK gombra kattint- 
va, majd kattintsunk a Következő gombra. Most az eredeti és 
a másolt CD-t automatikusan kidobja a számítógép, és ké- 
szen is vagyunk. A Befejezés gombbal visszatérhetünk a 
StartSmart-hoz. 


Tipp: A szimulációval megállapíthatjuk, hogy egy össze- 
karcolt felületű CD hibátlanul olvasható és másolható-e. Így 
nem pazarolunk el nyers lemezeket, ha például egy olvasási 
hiba miatt meg kellene szakítani az írást. 


föl CD-kép (image) másolat létrehozása és azonnali másolása 


1. CD-kép (image) elmentése a merevlemezen 


Indítsuk el a StartSmart-ot, és a teljesen alul található bal 
oldali ikonra kattintva váltsunk át az úgynevezett profi mód- 
ra (két öltönyös úr figurája jelenik meg). Vezessük a kurzort 


a Másolás és mentés kategóriaikonra, és válasszuk a CD Má- 
solás pontot. Itt váltsunk át a CD-kép fülre. Kattintsunk a 
CD-kép fájl mezőbe, és adjunk meg egy nevet. Itt a mentési 
könyvtár is meghatározható. Hogy az ,image-et" későbbi 
másolásra is használhassuk anélkül, hogy szükségünk legyen 
az eredeti CD-re, töröljük ki a pipát a Lemezmásolás utáni 
CD/DVD-képfájl törlése beállítás előtt. A Másolás ponton 
keresztül hozzuk létre a CD-kép fájlt. 


2. Image-fájl írása CD-re 


Amint a teljes image-fájl a merevlemezre került, a Nero 
automatikusan megnyitja a CD-meghajtót. Vegyük ki az ere- 
deti CD-t, és helyezzük be a nyers korongot. Ismét zárjuk be 
a meghajtót, és a Nero ismét automatikusan indítja az írást, a 
CD váltására utaló felszólítást nem kell figyelembe vennünk. 
Kattintsunk az OK, majd a Kész gombra. Most kivehetjük a 
kész másolatot a meghajtóból. 


Tipp: Az image-másolat nyújtja a túl lassan szolgáltatott 
adatok elleni legnagyobb biztonságot, s erre szükség is van, 
mivel az ilyen adatok hibásan megírt nyers CD-khez vezet- 
hetnek. Ezen kívül ez a változat a merevlemezre áthelyezett 
audió adatok szerkesztését is lehetővé teszi. 


I image-másolatok létrehozása a későbbi íráshoz 
1. A Nero Express indítása 


Az image-fájlt úgy is létrehozhatjuk, hogy nem írjuk azon- 
nal CD-re. Ez abban az esetben praktikus, amikor éppen nem 
rendelkezünk nyers CD-vel, de gyorsan át szeretnénk írni 
egy zenei CD-t. Ehhez használjunk egy virtuális írót, egy 
úgynevezett CD-kép felvevőt, amely egy szoftveren keresz- 
tül egy írót szimulál a Nerónak. Válasszuk a StartSmart Stan- 
dard módjában újra a Másolás és mentés, valamint a CD Má- 
solás pontot. 


2. CD-kép felvevő választása 
A következő ablakban először határozzuk meg a forrás- 


meghajtót. Amennyiben számítógépünkben csak egy író ta- 
lálható, akkor ez máris be van állítva forrásmeghajtóként. 


Az image máso- 
lat létrehozásá- 
nál is meg kell 
adnunk a for- 
rás- és a cél- 
meghajtót 


ánsabennég (62 00 gya, a 

Kattintsunk a Cél meghajtó mezőbe. Kattintsunk az Image 
Recorder [CD-R/RWJ bejegyzésre. A négyszögletes zárójel- 
ben található adatok a meghajtóktól függenek, és eltérőek le- 
hetnek. Indítsuk el a másolási folyamatot a szokásos módon, 
a Másolás gombra kattintva. 


Figyelmeztetés: Az image-másolat akár 1000 Mbájt mére- 
tű is lehet, ezért ügyeljünk arra, hogy a kiválasztott merevle- 
mez elegendő memóriakapacitással rendelkezzen. Ezen kívül 
az image-et rendszerünk leggyorsabb merevlemezén ment- 
sük el. 


3. Névmegadás 


Hogy a CD-képet a későbbiekben gyorsan megtaláljuk a 
merevlemezünkön, a legjobb, ha létrehozunk egy saját 
könyvtárat ezeknek a fájloknak, például a Dokumentumok 
mappában. Jó, ha ez a mappa van beállítva a Mentés másként 
kiválasztó mezőben is. 

Kattintsunk az Új mappa létrehozása gombra, amely a ki- 
választó mezőtől jobbra található. Adjunk a mappának nevet, 
például nevezzük el Image-nek. Kattintsunk a Megnyitás 
gombra, ezzel az új könyvtárra váltunk át. Adjuk meg az 
Image nevét a Fájlnév melletti mezőbe, majd mentsük el azt. 
Elindul a másolási folyamat. Végezetül kattintsunk az OK és 
a Tovább gombokra. 


Tipp: Egy image tartalmát csak az előzőleg telepített Nero 
ImageDrive program segítségével tekinthetjük meg. Éppen 
ezért mindig beszédes nevet adjunk az image-nek, hogy ne 
felejtsük el, hogy mit tartalmaz. 


4. A folyamat ismétlése 


Amennyiben egy CD image-fájlját még egyszer meg sze- 
retnénk írni, kattintsunk a Nero Express felületén a Mit sze- 
retnénk most csinálni? pont alatt az Ugyanezt a projektet ír- 
juk fel ismét funkcióra. Helyezzük el a meghajtóban a másol- 
ni kívánt CD-t, és a megszokott módon indítsuk el a művele- 
tet a Másolás ponttal. Ellenkező esetben a Kilépés gombbal 
zárjuk be a Nero Expresst, és térjünk vissza a Nero 
StartSmart-hoz. 


Megjegyzés: A Nero Express segítségével olyan CD-képe- 
ket is írhatunk, amelyeket más programokkal hoztunk létre. 
Az ilyen fájlok többnyire más fájlvégződésűek, például cue, 
vagy iso. 


JN Best or" CD-k, kinek-kinek 


Kedvenc számaink különböző CD-ken találhatók? Ez nem 
túl kellemes, hiszen valóban zavaró állandóan cserélgetni a 
korongokat. Írjuk tehát saját CD-re kedvenc számainkat, s 
már kezdődhet is a bulizás! 


A Nero segítségével nemcsak teljes zenei CD-ket írhatunk, 
hanem a nekünk legjobban tetsző különálló dalokat is. Ezzel 
a módszerrel saját ízlésünknek megfelelő zenekönyvtárakat 
állíthatunk össze, amelyet bármikor CD-re írhatunk. Mind- 
egy, hogy ezeket vad partikra vagy nyugodt órákra szánjuk: 
mindig lesz a kezünk ügyében egy CD, a hangulatunknak ép- 
pen legmegfelelőbb dalokkal. 

A saját zenei CD összeállítására különböző lehetőségek 
állnak rendelkezésünkre: vagy közvetlenül másoljuk át az 
óhajtott számokat egy audi-CD-ről egy nyers korongra, vagy 
átmásoljuk ezeket a merevlemezre, így írás közben nem kell 
CD-t váltanunk. 

A Disc-at-once eljárás is a rendelkezésünkre áll, amely 
jobban kihasználja az írási funkciót, mint a Track-at-once el- 
járás, amelyet a CD másolásakor használunk. A Neróval még 
a zeneszámok közötti szüneteket is meghatározhatjuk, vagy 
indexpozíciókat is elhelyezhetünk. 


Hozd A felhasználói adatbázis előkészítése 


1. Az adatbázis mappájának létrehozása 


Mielőtt kiválasztjuk a számokat, rendezzünk be egy adat- 
bázist az optimális használat érdekében: kérdezzük le a dalcí- 
meket az interneten keresztül, hozzunk létre egy könyvtárat 
saját személyes felhasználói adatbázisunk számára, amely- 
ben az általunk lekérdezett CD-k elhelyezésre kerülnek a to- 
vábbi, internetcsatlakozás nélküli lekérdezések számára. 

Kattintsunk a Windows Tálcáján a Start menü alatt a Do- 
kumentumok pontra, és a Fájl menüpont alatt található 
Új/Mappa paranccsal hozzunk létre egy új mappát. A mappát 
nevezzük el Nero felhasználói adatbázis-nak, és nyomjuk 
meg az Enter billentyűt. 


Figyelmeztetés: A Disc-at-once eljárásnál az egész lemezt 
egyszerre írjuk, anélkül, hogy kikapcsolnánk az írólézert. A 
Track-at-once eljárásnál ellenben minden egyes számot kü- 
lön írunk a lemezre, és ezt követően kikapcsoljuk az írólé- 
Zert, ezzel nő a hibák előfordulásának esélye. 


2. A Nero Burning ROM konfigurálása 


Most konfigurálnunk kell a Neró-t az adatbázis használatá- 
hoz. Hívjuk elő a Nerót a Start menü alatt található 
Programok/Nero/Nero6/Nero Burning ROM pont alatt. Zár- 
juk be az Új összeállítás ablakot. Kattintsunk a Fájl alatt ta- 
lálható Beállítások pontra. Váltsunk át az Adatbázis fülre, s 
aktiváljuk itt a Felhasználói adatbázis elérési út beállítást. 
Kattintsunk a mellette található mezőbe, majd az End billen- 

tyű segítségével ugorjunk a sor végére. Itt a Dokumentumok 
mappának kellene állnia. 

Egészítsük ki az elérési utat az előzőleg létrehozott könyv- 
tárral a következő szöveg segítségével: Wero felhasználói 
adatbázis. Kattintsunk az OK gombra. 


3. Felhasználói adatbázis létrehozása a zenei számokhoz 


Nyissuk meg az Adatbázis menüt, és válasszuk az Új fel- 
használói adatbázis létrehozása pontot. Jelöljük ki az álta- 
lunk létrehozott Nero felhasználói adatbázis könyvtárat a 
Dokumentumok mappában, majd kattintsunk az OK gombra. 
A kérdést, hogy az új adatbázist szeretnénk-e használni, erő- 
sítsük meg az Igen gombra kattintva. Zárjuk be a Nerót a 
jobb fenti ablaksarokban található keresztre kattintva. 


Tipp: A Freedb dalcímadatbázist, amelyben több ezer ke- 
reskedelmi CD dalcíme található, könnyen telepíthetjük a 
számítógépünkre. Ez az interneten a www.freedb.org cím 
alatt található a Download terület alatt. A fájl a tavalyi év vé- 
gén 240 Mbájt méretű volt — méghozzá tömörítve! Ezért 
jobb, ha az adatbázist az interneten keresztül használjuk. 


[TE cD-címinformációk lekérése és átvétele 


1. Új projekt indítása 


Először állítsunk össze egy audio-CD-t, anélkül, hogy a 
fájlokat tartósan tárolnunk kellene a merevlemezen. Rakjunk 
be a meghajtóba egy eredeti CD-t, amely nekünk tetsző dalo- 
kat tartalmaz. Hívjuk elő a Nero StartSmart-ot. Bizonyosod- 


Innen indíthatjuk az audio 
CD készítését 


junk meg arról, hogy lemeztípusként a CD van kiválasztva. 
Váltsunk át egy kattintással a profi módra. Vezessük az egér 
mutatóját az Audió kategóriaikonra, és válasszuk az Audió 
CD készítése pontot. 


2. A CD tartalmának megjelenítése 


A képernyőn láthatjuk a Nero Burning ROM tipikus felüle- 
tét a CD-k összeállításához: a bal oldali — jelenleg még üres — 
projektablakban később megjelennek az általunk kiválasztott 
dalok, középen található a Fájlkereső, amelynek a segítségé- 
vel a Windows Intézőhöz hasonló módon számítógépünk kü- 
lönböző meghajtói és könyvtárai között váltogathatunk. Itt 
kattintsunk arra a meghajtóra, amely az eredeti CD-t tartal- 
mazza, és jobb oldalt megjelenik a CD tartalma, az egyes da- 
lok részletes adataival együtt. Fent azt határozhatjuk meg, 
hogy melyik meghajtóval szeretnénk írni a másolatot. 


TESZZEZKEZEZEZZEZE 


A Nero Burning 
ROM jól ismert 
felülete 


3. CD-adatbázis megnyitása az új CD-információk számára 


A behelyezett CD dallistája a jobb oldali ablakrészben jele- 
nik meg. A címek hiányoznak, csak a dalok sorszáma, a da- 
lok hossza és más információk jelennek meg. Hogy tudjuk, 
hogy melyik dalt melyik sorszám rejti, vegyük át a CD-t a 
felhasználói adatbázisba: válasszuk az Adatbázis menüben a 
Felhasználói CD adatbázis megnyitása bejegyzést. Kattint- 
sunk az Új CD hozzáadása pontra, helyezzük be a CD-t, 
amennyiben ez még nem történt meg, és kattintsunk az OK 
gombra. Válasszuk ki a meghajtót, majd ismételten kattint- 
sunk az OK gombra. 


4. A CD címeinek lehívása az internetről 


Hozzuk létre az internetkapcsolatot, majd az Internet- 
adatbázis megtalálás gombon keresztül csatlakozzunk az in- 
gyenes Freedb adatbázishoz. Amint megtaláljuk az adatbá- 
zisban a megfelelő bejegyzést, megjelenik egy figyelmezte- 
tés, hogy a megfelelő információk most letöltésre kerülnek. 
Ez a kapcsolat típusától függően néhány másodpercet vagy 
néhány percet vehet igénybe. Egyes esetekben az adatbázis 
több bejegyzést tartalmaz egyazon CD-vel kapcsolatban. Te- 
hát ne csodálkozzunk, ha olyan értesítést kapunk, hogy pél- 
dául a 4-es CD-információit hívjuk le. 


Tipp: Ne használjunk újraírható CD-ket a saját magunk ál- 
tal összeállított audio-CD-k számára. A boltokban kapható 
CD-lejátszók többsége ugyanis nem képes lejátszani ezeket a 
CD-ket. 


JI cD-tartatom összeállítása a drag § drop funkcióval 


1. Egyéni CD összeállítása 


Helyezzünk be egy eredeti CD-t a meghajtóba, és jelenít- 
sük meg a tartalmát a Nero fájlböngészőjével, a megfelelő 
meghajtó ikonjára kattintva. Ezt követően az ablak jobb ol- 
dalán megjelennek az egyes dalok. Helyezzük az egér muta- 
tóját az egyik olyan dalra, amelyet át szeretnénk venni az 
összeállításunkba. Kattintsunk rá, majd a nyomva tartott bal 
egérgombbal húzzuk azt át a bal projektablakba. Amint meg- 
jelenik egy pluszjel az egérmutató alatt, elengedhetjük azt. 


Megkezdődött 
a trackek máso- 
lása 


2. A tulajdonságok előhívása 


Most meg kellene jelennie a kiválasztott fájlnak a bal olda- 
lon, amennyiben nem érkezik semmilyen hibajelentés. Ilyen 
esetben ugyanis valamelyik nem alkalmas másolási stratégia 
volt az előzetes beállításban. Semmi pánik: mindig használ- 
hatunk más másolási stratégiát. 

Először is kattintsunk a jelentésben az OK gombra. Válasz- 
szuk a Fájl menü alatt az Összeállítás Tulajdonságok pontot, 
vagy nyomjuk meg az F7 billentyűt. 


Tipp: Az összes kívánt fájlt áthúzhatjuk a bal ablakba, mi- 
előtt előhívjuk az összeállítási tulajdonságokat és meghatáro- 
zunk egy új másolási stratégiát. 


3. A másolási stratégia meghatározása 


Most váltsunk át a CDA-beállítások fülre. A CDA- 
Fájlstratégia ponttal meghatározhatunk egy másik másolási 
stratégiát. A választék attól függ, hogy milyen optikai meg- 
hajtók munkálkodnak a rendszerünkben. Amennyiben a me- 
revlemez megfelelő méretű szabad memóriahellyel rendelke- 
zik, válasszuk a Tempfájl stratégiát vagy a Merevlemezhely 
stratégiát. A fájlok itt csak ideiglenesen foglalnak helyet, és a 
sikeres másolás után ismét törlésre kerülnek. Válasszunk, 
majd zárjuk be az ablakot az OK gombra kattintva. 


4. Az összes fájl másolása 


Ismételjük meg az 1. lépést: helyezzük ismét az egér muta- 
tóját a másolni kívánt dalra, kattintsunk rá, majd nyomva tar- 
tott bal egérgomb mellett húzzuk át a bal oldali projektablak- 
ba. Amint megjelenik egy pluszjel az egérmutató alatt, elen- 
gedhetjük a gombot. 

Most felbukkan a Fájl(ok) hozzáadása ablak, majd rövid- 
del ezután megjelenik a dal a bal oldali ablakban. Helyezzük 
be a következő CD-t a meghajtóba, és ugyanezzel a módszer- 
rel másoljunk át további dalokat. 


Tipp: Ahelyett, hogy az egyes dalokat a drag 8t drop mód- 
szerrel helyeznénk át a bal oldali ablakrészbe, a kívánt dalo- 
kat ki is jelölhetjük, és a Ctrl 4- 1 billentyűkombinációval is 
hozzáadhatjuk az összeállításhoz. Hogy egy CD összes dalát 


egyszerre jelöljük ki, nyomjuk meg egyszerűen a Ctrl 4 A 
billentyűkombinációt. 


5. Az összeállítás korrigálása 


Az alul található kék helyzetlécen leolvashatjuk, hogy 
mennyire van tele a CD. A mérték itt időben, pontosabban 
percben van megadva. A léc nem haladhat túl a sárga vona- 
lon. Ellenkező esetben megváltozik a színe, hogy ezzel fi- 
gyelmeztessen, túl sok dalt vettünk fel az összeállításunkba. 
Nem probléma: az egyes dalokat eltávolíthatjuk az összeállí- 
tásból. Ehhez kattintsunk a jobb egérgombbal a dalra, majd 
válasszuk a Törlés gombot. 


Tipp: Egy CD több dalát is kijelölhetjük, hogy ezeket 
egyidejűleg egyetlen paranccsal hozzárendelhessük az össze- 
állításhoz, vagy hogy eltávolítsuk onnan. Ehhez tartsuk le- 
nyomva a Ctrl billentyűt, miközben egymás után a kívánt 
dalokra kattintunk. 


6. Az audiósávok tulajdonságai párbeszédablakának elő- 
hívása 


Jelöljünk ki a projektablakban az összeállítás egy tetszőle- 
ges dalát. Nyomjuk meg a Ctrl -4- A billentyűkombinációt, 
ezzel az összes dalt kijelöljük. Kattintsunk a jobb egérgomb- 
bal a kijelölt területre, és válasszuk a Tulajdonságok pontot. 
Alternatívaként használhatjuk az Alt -- Enter billentyűkom- 
binációt is. A következő ablakban elvégezhetünk néhány 
fontos beállítást az összeállítás lejátszásával kapcsolatban. 


7. A szünet hosszának meghatározása 


Az Audió Sáv Tulajdonságok ablakban a dalok mennyisé- 
gének információja, az összméret Mbájtban, és a lejátszási 
időtartam mellett különböző beállításokat is találhatunk. Így 
például tetszőlegesen meghatározhatjuk a számok közötti 
szünet hosszát. Az előbeállítás szerint a szünet 2 másodperc. 


Tipp: Összeállításunk egyes dalai között természetesen 
különböző hosszúságú szünetet is beállíthatunk. Ehhez egy- 
szerűen hívjuk elő a leírtak alapján az Audió Sáv Tulajdonsá- 
gok pontot minden egyes dalnál. Ésszerű például a 3 másod- 


Másodpercek- 
ben adhatjuk 
meg a szünet 
hosszúságát 


perces szünet a romantikus dalok után, ha azokat egy igazi 
rockzene követi. Az általunk meghatározott szünethosszúság 
később megjelenik a projektablakban. 


8. Alákeverés a dalok között 


Amikor az aktuális slágereket tartalmazó CD-t összeállít- 
juk, zavarónak tűnhet a dalok közötti szünet. A Nero erre a 
problémára is megoldást kínál: a számok közötti megszokott 
szünetet az úgynevezett alákeveréssel igazán profi szintűvé 
varázsolhatjuk. Míg az egyik szám éppen befejeződik, a hát- 
térben halkan máris felcsendül a másik dal, és egyre hango- 
sabbá válik. Az átmenet hosszát ennél a beállításnál is má- 
sodpercben adhatjuk meg (Az előző sávval kereszt-átúszta- 
tás). 


9. A hangerő normalizálása 


Váltsunk át a Szűrők fülre. Itt egy fontos beállítás található: 
a Normalizálás opcióval az egyes dalok hangereje egymás- 
hoz igazítható. Ezt minden esetben tegyük meg, ha különbö- 
ző CD-kről állítjuk össze a dalokat. Alkalmazzuk az 
előbeállítást, amely jó eredményekkel szolgál. 


10. Felerősítés, lekeverés 


A Felerősítés, Lekeverés beállítást akkor használjuk, ami- 
kor a dalok lassan felerősödnek, majd a végén lassan lehal- 
kulnak. Az időtartamot másodpercekben állíthatjuk be. Az 
OK gombra kattintva alkalmazhatjuk a beállításokat. 

Figyelmeztetés: Amennyiben módosítjuk egy audiosáv tu- 
lajdonságait, a szóban forgó dal egy csillag (") jelölést kap a 
projektablakban. 


11. A projekt elmentése 


Hogy CD-összeállításunkat egy későbbi időpontban ismét 
lemezre írhassuk anélkül, hogy az egyes dalokat fáradságos 
munkával újból össze kelljen keresgélnünk, projektként is el- 
menthetjük összeállításunkat. Ehhez válasszuk a Fájl menü- 
ben a Mentés másként beállítást, vagy pedig nyomjuk meg az 
F12 billentyűt. Állítsuk be a kívánt könyvtárat, határozzuk 
meg a fájlnevet, majd mentsük el a projektet. 


12. Az elmentett projekt megnyitása 


Amennyiben meg szeretnénk nyitni egy elmentett projek- 
tet, kattintsunk a Fájl menüpont Nyitás pontjára, majd vá- 
lasszuk ki a megfelelő könyvtárat a merevlemezen, és kat- 
tintsunk duplán a fájlra. Az eddig leírt másolási módszer ese- 
tében ideiglenes trackeket használtunk. Éppen ezért a Nero 
újra és újra követeli, hogy az összes eredeti CD-t helyezzük 
be a meghajtóba, amelyekről ezek a számok származnak. 


Tipp: Amennyiben az összeállítás eredeti CD-i nem állnak 
állandóan a rendelkezésünkre, mert például csak kölcsön 
kaptuk őket, akkor mentsük el a projekt számait a merevle- 
mezen, amennyiben a projektet a későbbiekben ismét CD-re 
vagy DVD-re szeretnénk írni. Ennek azonban az a feltétele, 
hogy számítógépünk merevlemeze elegendő memóriával 


rendelkezzen. Egy audio-CD-nek kb. 700 Mbájtnyi helyre 
van szüksége. 


13. Az összeállítás írása 


Sikerült: most már nyers korongra írhatjuk a dalokat. Meg- 
határoztuk már a felvevőt? Amennyiben még nem, akkor pó- 
toljuk ezt a fenti kiválasztó mezőben. 

Végezetül indítsuk el a Felvevő menü alatt található Össze- 
állítás felírása ponttal az írási folyamatot, vagy kattintsunk 
az eszköztár megfelelő ikonjára, amely egy CD előtti égő 
gyufaszálat ábrázol. 

Tipp: Amennyiben a dalok összeállításánál a referencia- 
stratégiát választottuk, írás közben azt a felhívást kapjuk, 
hogy helyezzük be az eredeti CD-ket. Ezért ezek mindig le- 
gyenek a kezünk ügyében. 


14. A másolási folyamat indítása 


Mielőtt még végérvényesen nekikezdünk a másolásnak, a 
biztonság kedvéért hívjuk le a Disk-Info-t (Lemez-info). Eb- 
ben a Nero megjeleníti, hogy mekkora memóriahellyel ren- 
delkezik az általunk kiválasztott nyers korong. Amennyiben 


ez elegendő nagy, zárjuk be az információs ablakot az OK 
gombra kattintva, majd kattintsunk az Írás pontra. 

15. Hibajelentés a nulla másodperces szünetnél 


Amennyiben olyan CD-t szeretnénk írni, amelyen a szá- 
mok között egyáltalán nincs szünet, elképzelhető, hogy hiba- 
jelentést kapunk. Ebben az esetben nem marad más lehetősé- 
günk, minthogy a jelentésben az OK gombra kattintsunk, mi- 
vel néhány író nem támogatja az ehhez szükséges funkciót. 
Ebben az esetben nem tehetünk semmit. A Nero a korrektúrát 
ezt követően automatikusan elvégzi, a szünet hosszát 2 má- 
sodpercre állítja, és az írási folyamatot megszakítás nélkül 
folytatja tovább. 


Megjegyzés: Ennek a hibajelentésnek semmilyen hatása 
sincs az írott CD minőségére. 


16. A másolási folyamat befejezése 


Amennyiben a Nero sikeresen befejezte az írást, megjelenik 
az ennek megfelelő jelentés a képernyőn. Ebben kattintsunk 
az OK gombra, majd válasszuk a Kész pontot. Ezzel visszaté- 
rünk a Nero felületére, ahol azonnal nekiállhatunk a követke- 
ző projekt összeállításának, vagy bezárhatjuk a Nerót. 


o] Audio-CD átjátszása a merevlemezre 


Ahelyett hogy egy CD egyes dalait csak ideiglenesen, va- 
gyis átmenetileg mentjük el a merevlemezen a másoláshoz, 
bizonyos előnyökkel bír, ha a dalokat tartósan átjátsszuk a 


merevlemezre, és onnan írjuk lemezre. A legnagyobb előny 
minden bizonnyal az, hogy a dalok így akkor is a rendelkezé- 
sünkre állnak majd, ha már nincs nálunk az eredeti CD. Ez- 
zel megúszható másoláskor a különböző CD-k fárasztó behe- 
lyezése is a meghajtóba. Emellett az ideiglenes fájlok máso- 
lásához hasonlóan a számok audiotulajdonságait is beállít- 
hatjuk, amely a közvetlen másolásnál nem működik. 

A hátrány: CD-nként legalább 700 Mbájtnyi szabad me- 
móriahelyre van szükség a merevlemezen. Éppen ezért aján- 
latos hosszú távon — amennyiben ezzel a módszerrel sok CD- 
t szeretnénk archiválni — egy további merevlemez telepítése a 
számítógépre. Egy 160 Gbájtos merevlemez kereken 228 
rippelt CD tárolására elegendő. 


1. A CD-rippelés funkciójának előhívása a StartSmart-tel 


Ezt a funkciót a Nero StartSmart kizárólag a profi módban 
állítja rendelkezésünkre, amely a jobbra alul található két öl- 
tönyös személyt ábrázoló ikonra kattintva aktiválható. 

Először tegyük be a másolni kívánt eredeti CD-t az olvasó- 
meghajtóba. Ezt követően helyezzük az egér mutatóját az 
Audió kategóriaikonra, és ott válasszuk az Audió CD-k Audió 
fájlokká konvertálása beállítást. 


2. A meghajtók kiválasztása 


A több mint egy meghajtóval rendelkező rendszerek eseté- 
ben a Nero rákérdez, hogy melyik meghajtóval szeretnénk 
olvasni az eredeti CD-t. Jelöljük ki a kívánt meghajtót, majd 
kattintsunk az OK gombra. Ez a lekérdezés természetesen 
nem történik meg a csak egyetlen meghajtóval rendelkező 
számítógépek esetében. 


A meghajtó- 
választásnak 

3. A CD-bejegyzések lehívása az adatbázisból 


Kattintsunk az Igen, majd a Vissza akarjuk keresni az elő- 
adó/cím információkat a Nero/Internet adatbázisból pontra, 
amennyiben a CD még nem található meg a felhasználói 
adatbázisunkban. Hozzuk létre az internetkapcsolatot. Amint 
megtalálta a Nero az ide tartozó adatokat a Freedb alatt, és 
átvette őket, válasszuk ki a megfelelő CD-bejegyzést, és erő- 
sítsük meg a Kiválasztott CD ponttal. 


Eldönthetjük, 
hogy érdemes-e 
megkeresnünk 

Tipp: A Nero egy percet ad arra, hogy hozzáférjünk a cím- 
és a CD-adatbázishoz, mielőtt automatikusan bezárul az ab- 
lak. Amennyiben véletlenül elpasszolnánk ezt az időt, az 
adatbankot csak a trackek írása előtt hívhatjuk ismét elő a 
Neróból. 


4. A sávok kiválasztása 


A következő ablakban felül a CD-sávok listáját láthatjuk, 
amely megjeleníti a hosszt, a dalcímet és a fájlvégződést. 

Minden tracket le lehet itt játszani, hogy megkönnyítsük a ki- 
választást. Erre szolgálnak az ablak közepén található gom- 
bok, amelyek egy CD-lejátszó gombjaihoz hasonlítanak. 

A kezelési felületen egy csúszka található, amellyel a kü- 
lönböző pozíciók beállíthatók egy tracken belül. Jobbra a 
hangerőt állíthatjuk be egy másik csúszka segítségével. 


Belehallgatha- 
tunk bármelyik 
nótába 


Tipp: Az egyes oszlopok szélessége tetszőlegesen módo- 
sítható a track-áttekintésben. Ehhez helyezzük az egérmuta- 
tót az oszlopcímek között található választóvonalra. Amint 
az egér mutatója egy kettős nyíllá alakul, a nyomva tartott 
bal egérgombbal tetszőleges szélességűre tolhatjuk el a vá- 
lasztóvonalat. 


5. A fájlformátum meghatározása 
Kimeneti fájlformátumként a PCM WavFile formátumnak 


kellene beállítva lennie. Amennyiben nem ez a helyzet, kat- 
tintsunk a kiválasztó listába, majd jelöljük ki a formátumot. 

Kattintsunk a Beállítások pontra, majd bizonyosodjunk 
meg arról, hogy a minőség 44/100-as frekvenciára, 16 bitre és 
Stereo-ra van állítva, ezzel biztosítsuk a veszteségmentes 
CD-minőséget. Amennyiben még nincsenek megadva ezek 
az értékek, állítsuk be őket a megfelelő kiválasztó listából. 


A veszteségmentes CD-mi- 
nöség jellemzői 


6. A mentési út tárolása 


A Nero alapbeállítás szerint a CAProgramokváheadN 
MyMusic mappában tárolja a trackeket. Amennyiben egy 
másik könyvtárban, mondjuk az Új zene mappában szeret- 
nénk elhelyezni a fájlokat, kattintsunk a Keresés pontra. Je- 
löljük ki a Mentés másként ablakban a kívánt mappát, majd 
kattintsunk az OK gombra. 


7. A mentés indítása 


Kiválasztottuk a tracket, amelyet el szeretnénk menteni a 
merevlemezen? A fájlformátum és a könyvtár is megfelelő? 
Akkor kattintsunk az Indítás gombra. A Folyamat ablakban 
nyomon követhetjük a folyamatot és szükség esetén a Mégse 
gombbal meg is szakíthatjuk. 

Hi A merevlemezen tárolt dalok írása CD-re 


1. Váltás a Nero Burning ROM-ra 


Zárjuk be a Sávok mentése ablakot. Ezt követően ismét a 
Nero StartSmart ablakba jutunk vissza, amely továbbra is az 
Audio kategóriát jeleníti meg. Itt kattintsunk az Audió CD ké- 
szítése bejegyzésre, hogy előhívjuk a Nero Burning ROM-ot. 


2. A fájlböngésző testre szabása 


Most állítsunk össze a projektablakban egy új track-listát. 
Ehhez váltsunk át a fájlböngésző segítségével abba a könyv- 
tárba, amelyben az éppen átmásolt dalok sorakoznak. Egyéb- 
ként a fájlböngészőt úgy is beállíthatjuk, hogy az a Windows 
Intézőhöz hasonló módon minden fájlt megjelenítsen. 

Ehhez válasszuk a Fájl menü alatt a Beállítások pontot. A 
következő ablakban váltsunk a Fájlkereső fülre. Itt kattint- 
sunk a Fájl könyvtár struktúra terület alatt a Fájlok 
fasturktúrás megjelenítése pontra, hogy megjelenjen előtte 
egy kis pipa. Az OK gombra kattintva alkalmazzuk az új be- 
állítást. 

3. A dalok kiválasztása 


A másolt dalok a jobb oldali ablakban jelennek meg? Ak- 
kor most felvehetjük ezeket az összeállításunkba. Ehhez kat- 
tintsunk a kívánt dalra, és húzzuk az egérrel a projektablak- 
ba. Ha az egymás alatt található összes dalt át szeretnénk 
húzni a projektablakba, jelöljük ki először e legfelsőt, majd 
nyomjuk meg a Shift billentyűt, és tartsuk nyomva, miköz- 
ben a többi bejegyzésre kattintunk. Most az összes dal ki van 
jelölve és egyetlen mozdulattal áthúzhatók a projektablakba. 


4.Az egyes CD-trackek utólagos átalakítása audio- 
fájlokká 


Az alsó ablakszélen található kék színű állapotjelző lécen 
szemmel követhető, hogy mennyi helyet foglal majd összeál- 
lításunk a CD-n. Ha itt marad még hely, akkor néhány dalt 
akár utólag is a korongra írhatunk. Ehhez kattintsunk az Ext- 
rák menü alatt a Sávok mentése pontra. Másoljuk a még hi- 
ányzó sávokat a merevlemezre, hogy ezeket onnan hozzáfűz- 
hessük összeállításunkhoz. 


5. A trackek sorrendjének módosítása 


Amint kész az összeállításunk, CD-re írhatjuk a dalokat. 
De mielőtt ezt megtennénk, vessünk egy pillantást a dalok 
sorrendjére. Elégedettek vagyunk? Amennyiben nem, köny- 
nyen és gyorsan módosíthatunk: kattintsunk egy olyan 
trackre, amelyiket máshová szeretnénk áthelyezni, nyomjuk 
meg a bal egérgombot, és húzzuk a bejegyzést a kívánt hely- 
re. Amint érintünk egy másik tracket, azt körülkeretezi egy 
vonal. Engedjük el az egér gombját, és illesszük be a dalt a 
bekeretezett dal elé. 


Tipp: Egyszerre több kijelölt dalt is áthelyezhetünk más 
pozícióba. Ezeket így ugyanabban a sorrendben illesztjük be 
a bekeretezett dal elé. 


6. A hangerő kiegyenlítése 
Mint ahogy az ideiglenes fájlokkal történő másolat eseté- 


ben, most is egymáshoz igazíthatjuk a különböző dalok 
hangerejét. Ehhez először is jelöljük ki az összes dalt a Ctrl 


4 A billentyűkombináció segítségével, majd kattintsunk a 
jobb egérgombbal a kijelölt területre. Váltsunk át a 
Beállítások/Audió sáv Tulajdonságok ablakban a Szűrők fül- 
re. Itt aktiváljuk a Normalizálás beállítást. Alkalmazzuk az 
előre beállított opciókat. Mielőtt ismét bezárnánk az ablakot 
az OK gombra kattintva, szükség esetén a többi fülben is vé- 
gezhetünk beállításokat, például meghatározhatunk rövidebb 
szüneteket. 


7. Az összeállítás írása 


Végre egyenesben vagyunk: az aktuális összeállítást CD-re 
írhatjuk. Azonban ne felejtsük el kiválasztani az írót. Indít- 
suk el a másolást az eszköztár ikonjára kattintva, amely egy 
CD előtt található égő gyufaszálat ábrázol. Ezt követően 
megjelenik az Összeállítás felírása ablak. Alkalmazhatjuk az 
előbeállításókat. A CD-írás gombra kattintva kezdhetjük is a 
műveletet. 


8. Az írási folyamat befejezése 


Mielőtt megkezdődne a tulajdonképpeni írás, a Nero elem- 
Zi az egyes trackeket, és testre szabja azok hangerejét. Amint 
sikeresen befejeződik az írás, megjelenik a megfelelő jelen- 
tés a képernyőn, amelyben kattintsunk az OK gombra. A Be- 
fejezés ponttal visszatérünk a Nero Burning ROM-hoz. Most 
vagy létrehozhatunk egy második másolatot, vagy elhagyhat- 
juk a Nerót a jobb felső ablaksarokban található kis keresztre 
kattintva. 


INT CD egy cD-n 


Egyetlen CD-n akár tíz audio-CD tartalma is? Az úgyne- 
vezett MP3 formátum, amellyel a fájlok akár eredeti mére- 
tük tíz százalékára is tömöríthetők, lehetővé teszi ezt. És 
szükség esetén a fájlok ismét visszaalakíthatók az audio- 
formátumba. 

A tömörítetlen audió adatok nagyon sok memóriahelyet 
foglalnak: a PCM WAV formátum, amelyet a zeneszámok 
merevlemezre másolásakor alkalmazunk, másodpercenként 
kb. 10 Mbájt méretű memóriahelyet igényel. Amennyiben a 
dalok tömörített formátumban vannak, dalonként akár 90 
százalék memóriahelyet is megtakaríthatunk — és mindezt ér- 


zékelhető minőségveszteség nélkül, hála az utóbbi években 
elterjedt MP3 formátumnak (MPEG3). 

A Nero ezt a formátumot kétféleképpen támogatja: egy- 
részt a már MP3 formátumban található audiofájlok lemezre 
írhatók, amelyeket vagy a számítógépen vagy egy megfelelő 
CD-lejátszóval játszunk le. Másrészt a Nero lehetővé teszi a 
hagyományos audiofájlok átalakítását MP3 formátumúvá. A 
szakemberek ezt az audiofájl kódolásának nevezik. 

Az MP3-tól az audióhoz vezető visszafele út is járható: ha 
a Neróval egy audio-CD-t szeretnénk írni, a szoftver automa- 
tikusan visszaalakítja a WAV formátumba az MP3 fájlokat, 
amelyek így lejátszhatók egy teljesen átlagos CD-lejátszóval. 
Ebben az esetben az MP3 fájlok dekódolásáról beszélünk. 
Így az összeállításnál keverhetjük a normális és az MP3 
formátumban tömörített fájlokat, és azokat zenei CD-re ír- 
hatjuk. 


1. Az MP3-kódoló előhívása 


Mielőtt összeállítanánk egy CD-t MP3 fájlokból, a dalokat 
először is át kell alakítanunk MP3 formátumúvá, vagyis kó- 
dolni kell őket. Ehhez használjuk az integrált kódolót. Ez az 
Audió CD-k Audió Fájlokká konvertálása funkcióban integ- 
rált, amely a Nero StartSmart Audió részlegében található. 
Helyezzük az eredeti CD-t a meghajtóba, mielőtt elindítjuk 
azt. 


2. Információk lehívása a CD-címadatbázisból 


Amikor a Nero felismeri, hogy egy audio-CD található a 
meghajtóban, megjelenik a címadatbázis. Szükség esetén 
hozzunk létre internetkapcsolatot, és hívjuk le az Internet 
Adatbázis Elérés ponton keresztül a megfelelő információkat 
a netről. 


3. A fájlformátum meghatározása 


A Sávokmentése ablakban valószínűleg a PCM WAV File 
bejegyzés van elmentve formátumként. Kattintsunk a kivá- 
lasztó-mezőbe, és jelöljük ki az mp3PRO (".mp3) bejegyzést 
a listából. Ezzel aktiváltuk az MP3-kódolót. Most állítsuk be 
az elérési utat, amely arra a könyvtárra mutat, amelyben az 
MP3 fájlokat el szeretnénk menteni. Ehhez kattintsunk a Ke- 


resés gombra. Jelöljük ki a könyvtárfában a kívánt mappát, 
és végezetül zárjuk be a párbeszédablakot az OK gombra 
kattintva. 


4. A beállítások aktiválása 


A Beállítások gombra kattintva felbukkan néhány további 
beállítás. Pipáljuk ki a Letárolt audió sávok M3U lejátszás 
listájának automatikus létrehozása beállítást. Ezzel a Nero a 
kódolt fájlok mellett a hozzájuk tartozó lejátszólistát is el- 
menti. Kattintsunk ismét a Beállítások pontra, hogy eltűnjön 
ez a terület. 


5. A sávok kiválasztása 


Jelenleg a behelyezett audio-CD összes fájlja ki van jelöl- 
ve. Ha most az összes fájlt kódolni szeretnénk, a folyamatot 
azonnal elindíthatjuk az Indítás gombra kattintva. Ha csak 
bizonyos számokat szeretnénk átalakítani, jelöljük ki ezeket 
a listából úgy, hogy a nyomva tartott Ctrl billentyű mellett 
egyesével rájuk kattintunk, majd nyomjuk meg az Indítás 
gombot. 


6. Az állapot ellenőrzése 


Amíg a Nero elemzi a fájlokat és átalakítja azokat MP3 
formátumba, mi folyamatosan szemmel követhetjük a folya- 
mat állapotát. Az alsó Összesen sorban leolvashatjuk, hogy a 
munka mekkora része kész, és mekkora sebességgel történik 
a fájlok beolvasása és átalakítása. 

Zajlik a kódolás 


Amennyiben azt állapítjuk meg, hogy téves kódolás törté- 
nik, bármelyik pillanatban megszakíthatjuk a folyamatot a 
Mégse gombon keresztül. A folyamat befejezése után a Sá- 
vok elmentése ablakba térünk vissza. Ezzel be is fejeztük a 
munkát: zárjuk be az ablakot, így visszatérünk a Nero 
StartSmarthoz. 


B A már elmentett trackek encodolása 


1. A funkció előhívása 


Egy audio-CD dalait, amelyeket WAV formátumban a me- 
revlemezre másoltunk, át szeretnénk alakítani a helytakaré- 
kos MP3 formátumba? Ez is bármikor lehetséges: használjuk 
ehhez a Nero StartSmart Audió fejezetében található Audió 
Fájlok Kódolása funkciót. Így eljutunk a Fájlok kódolása ab- 
lakba. 


A Fájlok Kódo- 
lása ablak 


Tipp: Természetesen ezt követően további zeneszámokat 
vagy teljes audio-CD-ket is elmenthetünk MP3 formátumba. 
Egyszerűen csak helyezzük a következő CD-t a meghajtóba, 
és máris elölről kezdi a Nero a folyamatot, és lehívja a cím- 
adatbázist. 


2. Fájlok hozzáadása 


A funkció előhívását követően a kódolni kívánt fájlok lis- 
tája üres. Ezért először is hozzá kell adnunk ehhez a kívánt 
fájlokat a Hozzáadás gombra kattintva. A Megnyitás gombra 
kattintva válasszuk ki azt a könyvtárat, amely tartalmazza az 
audiosávokat. Jelöljünk ki egy dalt, és nyissuk meg azt. 
Amennyiben több különböző dalt szeretnénk kijelölni, kat- 
tintsunk ezekre egymás után, nyomva tartott Ctrl billentyű fő 


mellett. Ha az összes fájlt egyszerre szeretnénk megnyitni, 
akkor a fájlokat a Ctrl -- A billentyűkombináció segítségével 
egyidejűleg kijelölhetjük. 


3. A fájlformátum meghatározása 


Kattintsunk a Kimeneti fájlformátum mellett található ki- 
választómezőbe, majd jelöljük ki az mp3PRO bejegyzést. 
Ezzel aktiváltuk az MP3 enkodert. Most állítsuk be az elérési 
utat, amely arra a könyvtárra mutat, amelyben az MP3 fájlo- 
kat el szeretnénk menteni. Ehhez kattintsunk a Keresés pont- 
ra. A könyvtárfában jelöljük ki a megfelelő mappát, és zárjuk 
be az ablakot az OK gombra kattintva. 


Tipp: Minőségként itt is az MP3: 128 KBit, 4410 Hz, 
Stereo beállításnak kell aktívnak lennie. Kattintsunk a 
kiválasztómező mellett jobbra található Beállítások gombra, 
és ellenőrizzük ezt az értéket. 


4. A kódolás indítása 


Ezzel el is végeztük az összes szükséges beállítást. Még 
mielőtt nekilátunk a kódolásnak, még egyszer megjeleníthet- 
jük a zeneszámokkal kapcsolatos legfontosabb információkat 
a képernyőn. Ehhez kattintsunk egyszerűen a lista egyik be- 
jegyzésére, és az alul található Forrás fájl-info területen már- 
is megjelenik az aktuális fájlformátum, a hangminőség, vala- 
mint a cím és az előadó. A Start (Indítás) gombra kattintva 
kezdhetjük a folyamatot. 


5. A folyamat megszakítása szükség esetén 


A kódolás közben figyelemmel kísérhetjük a folyamatot. 
Az Összesen sorban leolvashatjuk, hogy a munka mekkora 
része fejeződött már be. Amikor már minden fájl kódolva 
van, ismét megjelenik a Fájlok kódolása ablak. Válasszuk ki 
a további fájlokat, vagy zárjuk be az ablakot. 

Miután átalakítottuk a zeneszámokat MP3 formátumba, a 
fájlokat CD-re írhatjuk. A megfelelő funkciót a Nero Start- 
Smart alatt találhatjuk az Audió fejezetben. A funkció neve: 
MP3 CD készítése. 


JR wr3 c írása 


1. MP3 fájlok hozzáadása 


Most állítsuk össze a rögzíteni kívánt számok listáját! Eh- 
hez kattintsunk a Hozzáadás gombra. A következő ablak 
Hely kiválasztó mezőjében válasszuk az MP3 fájlokat tartal- 
mazó könyvtárat. 

Jelöljük ki a kívánt fájlokat. Az összes fájl egyidejű kijelö- 
léséhez nyomjuk meg a Ctrl -- A billentyűkombinációt, majd 
kattintsunk a Hozzáadás gombra. Átvizsgálhatjuk a különbö- 
ző könyvtárakat, s listánkhoz hozzáadhatunk további fájlo- 
kat. Amennyiben az összes kívánt fájl hozzáadása megtör- 
tént, kattintsunk a Befejezve gombra. Ezt követően válasszuk 
a Tovább gombot. 


2. Az író kiválasztása 


Amennyiben számítógépünkben két író található, először 
is be kell állítanunk, hogy melyik felvevőt szeretnénk hasz- 
nálni. Kattintsunk a megfelelő kiválasztómezőbe. Az írott 
MP3 CD esetében lehetőségünkben áll más fájlok utólagos 
hozzáadása mindaddig, amíg a teljes memóriakapacitás fel- 
használásra nem kerül. Amennyiben ezt a beállítást szeret- 
nénk használni, aktiváljuk a Későbbi fájl hozzáadási lehető- 
ség (többmenetes lemez) beállítást. Az Írás ponton keresztül 
indítjuk a másolási folyamatot. 


Megjegyzés: A többmenetes (multisession) lemez több- 
szörösen írható mindaddig, amíg a teljes memóriakapacitást 
fel nem használjuk. A Nero kiegészítő információkat ment el 
a CD-n, amelyek lehetővé teszik, hogy a következő fájlok 
írása közvetlenül az előzők mögé történjen. 


3. Az írási folyamat befejezése 


Erősítsük meg az írási folyamat sikeres befejezésének je- 
lentését az OK gombra kattintva. A Tovább gombra kattintva 
megjelenik a Nero Express felülete, és a megírt CD-t kidobja 
a meghajtó. Lépjünk ki a Nero Expressből, hogy visszatér- 
jünk a StartSmarthoz. A projektet, még ezt megelőzően, a 
Nero Expressben menthetjük el. 


